Қарақшылық шабуыл жасады деп сотталған екі ақтөбелік ақталып шықты
DATE: 22:53, 22 Шілде 2024 | GMT +5
TITLE: Қарақшылық шабуыл жасады деп сотталған екі ақтөбелік ақталып шықты
URL: https://kaz.inform.kz/news/karakshilik-shabuil-zhasagadi-dep-sottalgan-ek-aktobelk-aktalip-shikti-b21124/
META: DATE: 22:53, 22 Шілде 2024 | GMT +5
TOTAL WORDS: 161
AUTHOR(S):
TEXT: Қылмыстық оқиға 2016 жылы болды. Іс материалына сүйенсек, Ақтөбенің 2 тұрғыны жарнама сайтындағы хабарлама арқылы көлікті сатып алуға келісіп, кездесуге барады. Бір күннен соң көлікті қайта қарауға келісіп, олардың жылжымалы мүлікті сатып алмай, қарақшылық шабуыл жасағаны белгілі болды. Құны 9 млн теңге болатын көлікті заңсыз иемденуді мақсат етіп, сатушы әкелі-балалы екі адамды ұрып-соғады. Осы қылмыстық істен соң А және Б есімді екі ақтөбелік сотталып, 2016 жылы 10 және 12 жылға бас бостандығынан айырылады. Арада 3 жыл өткенде, яғни, 2019 жылы бұл оқиғаға тағы екі адамның қатысы бар екенін айтып, полиция тергеу жүргізеді. — Сот алқасы қылмыстық іс материалдарын қайта қарап, куәгерлерді тыңдап сотталушыларды ақтау туралы ұйғарымға келді. Тергеу кезінде Ы және Н есімді екі сотталушының кінәсі толық дәлелденбеді. Сонымен бірге қылмыстық-процестік заңнама талаптары сақталмаған. Сот Ақтөбе облыстық полиция департаменті мен Ақтөбе облыстық прокуратурасына жеке қаулы шығарды, — деп хабарлады Ақтөбе облыстық сотының баспасөз қызметі. Айта кетейік, Ы және Н есімді екі ақтөбелік 2023 жылы 4 жыл 6 айға бас бостандығынан айырылған
